《次韵胡益之初夏见怀》
宋代·汪晫

自是胸中三斗尘，诗兵敢敌亚夫营。
愁关老子两肩瘦，春点榴花一树明。
雨向梅边来处细，句从夜半得时清。
方状竹枕思君切，幸有吟筒话旧情。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。